## Javni poziv za podnošenje predloga projekata za organizacije za podršku preduzećima CFP 05-2019

### **Opšte informacije**

Podrška Evropske unije razvoju opština – EU PRO Program[[1]](#footnote-1) doprineće uravnoteženijem društveno-ekonomskom razvoju Srbije, kroz jačanje konkurentnosti i socijalne kohezije u 99 opština u dva regiona: regionu Šumadije i zapadne Srbije, i regionu Južne i istočne Srbije.[[2]](#footnote-2) Evropska unija (EU) je namenila 25 miliona evra za sprovođenje Programa u periodu od 36 meseci. Kancelariji Ujedinjenih nacija za projektne usluge (UNOPS) je povereno indirektno upravljanje putem poziva za izražavanje interesa.[[3]](#footnote-3)

Program treba da postigne sledeća tri rezultata:

* Rezultat 1: Poboljšana tehnološka struktura malih i srednjih preduzeća (MSP) i njihova sposobnost da izvoze
* Rezultat 2: Poboljšani uslovi za poslovanje kroz efikasnije pružanje administrativnih usluga, bolje upravljanje zemljištem i konkretne investicije u infrastrukturu
* Rezultat 3: Bolja socijalna kohezija i privlačnija životna sredina kroz poboljšanje javne infrastrukture manjih razmera i društvenih odnosa.

Direktni korisnici EU PRO Programa su strukture lokalne uprave, domaća MSP, organizacije civilnog društva (OCD) i organizacije za podršku preduzećima (OPP). Krajnji korisnici su stanovnici 99 opština.

EU PRO Program je zasnovan na Nacionalnim prioritetima za međunarodnu pomoć u Republici Srbiji 2014–2017, sa projekcijama do 2020. godine (NAD)[[4]](#footnote-4), koji su značajni za proces pridruživanja Srbije EU i društveno-ekonomski razvoj. Aktivnosti Programa se sprovode u partnerstvu sa Vladom Srbije, istovremeno poštujući nacionalne strategije, zakone i relevantne dokumente o razvoju kako bi se obezbedilo nacionalno vlasništvo i potpomogao razvoj nacionalnih kapaciteta.

### **Obrazloženje**

U smislu Poziva za dostavljanje predloga projekata (PDP), organizacije za podršku preduzećima (OPP) predstavljaju organizacije čiji su ciljevi pružanje savetodavnih i usluga podrške poslovnoj zajednici, uz promovisanje povoljnog poslovnog okruženja kroz zastupanje interesa preduzetnika, mikro, malih i srednjih preduzeća (MSP) u dijalogu javnih i privatnih politika[[5]](#footnote-5). Kroz pružanje usluga i mogućnosti za umrežavanje, one igraju važnu ulogu za ekonomski razvoj, posebno za efikasan razvoj MSP i održivost start-up preduzeća, što dovodi do jačanja konkurentnosti MSP.

Istraživanje MSP, koje je sproveo EU PRO tim u periodu od aprila do maja 2018. godine, pokazalo je da skoro polovina preduzeća koja su bila obuhvaćena istraživanjem nije upoznata sa postojanjem AKTIVNIH OPP na njihovoj teritoriji. Druga polovina ispitanika u istraživanju je prepoznala samo ograničen broj OPP, kao što su agencije za regionalni razvoj, Razvojna agencija Srbije, određeni klasteri i nevladine organizacije.

Fokusiranje na OPP je važno jer doprinosi jačanju održivosti i konkurentnosti MSP, i, u tom smislu, doprinosi razvojnim ciljevima kao što su ekonomski rast, otvaranje radnih mesta, kao i smanjenje siromaštva. Cilj Programa je da pomogne takvim organizacijama da daju svoj doprinos poboljšanom pružanju specijalizovanih usluga za MSP i da im pruže pomoć u unapređenju tehnološke strukture i mogućnosti da povećaju svoj udeo na tržištu. Takve usluge uključuju intervencije koje direktno doprinose jačanju održivosti i konkurentnosti MSP, širenju MSP na nova tržišta i uvođenju novih standarda.

Ovaj Poziv je usklađen sa Strategijom razvoja malih i srednjih preduzeća, preduzetništva i konkurentnosti za period od 2015. do 2020. godine, koju je usvojila Vlada Republike Srbije.

Sveukupno, ovaj Poziv će doprineti sprovođenju programskih aktivnosti EU PRO Programa i poboljšanju trenutnog statusa MSP u Srbiji.

### **Ciljevi**

**Opšti cilj:** Doprinos jačanju konkurentnosti MSP u Šumadiji i zapadnoj Srbiji,odnosno Južnoj i istočnoj Srbiji.

**Konkretan cilj:** Poboljšana održivost i konkurentnost MSP i njihova sposobnost za ulazak na nova tržišta, kao i sprovođenje relevantnih standarda putem podrške od strane OPP.

### **Opseg**

Poziv obuhvata dve Partije: Partija 1 se odnosi na projekte koje sprovode pojedinačne OPP, dok se Partija 2 odnosi na projekte koji se sprovode u partnerstvu dve ili više OPP. Uspostavljanje i operativno funkcionisanje ovih partnerstava, uključujući uloge i odgovornosti entiteta koji formiraju partnerstvo, biće podržano uvođenjem i primenom principa i prakse dobrog upravljanja u proces.

Sve aktivnosti u smislu Poziva treba da doprinesu jačanju konkurentnosti MSP i/ili unapređenju poslovnog okruženja za MSP registrovana na teritoriji 99 lokalnih samouprava obuhvaćenih Programom[[6]](#footnote-6) u dva regiona: Šumadija i zapadna Srbija i Južna i istočna Srbija. Stvarna korist koju MSP imaju od predloženih projekata treba da bude definisana na najjasniji mogući način, a fokus intervencija treba da bude na jačanju ciljnih MSP, a ne na implementaciji OPP.

Aktivnosti koje OPP treba da sprovode u okviru ovog Poziva su grupisane u četiri glavne oblasti intervencije:

1. **Jačanje održivosti i konkurentnosti MPS kroz intervencije koje doprinose unapređenju procesa i kvaliteta proizvoda i/ili usluga.** Ovo uključuje, ali nije ograničeno na uvođenje sistema za planiranje resursa preduzeća (ERP), uvođenje ili poboljšanje sistema proizvodnje i/ili pružanja usluga, unapređenje dizajna, pakovanja i brendiranja, itd.
2. **Pružanje smernica i podrške MSP za širenje na nova tržišta.** Ovo uključuje, ali nije ograničeno na aktivnosti umrežavanja, pripremu i zajedničko učešće na stranim i domaćim sajmovima, podršku u zajedničkom nastupu na tržištu, zajedničke istraživačke i razvojne projekte itd.
3. **Pružanje podrške MSP u sprovođenju relevantnih standarda i u vezi sa dobijanjem sertifikata.** Ovo uključuje, ali nije ograničeno na unapređenje sistema upravljanja kvalitetom i uvođenje mera kontrole kvaliteta, unapređenje poslovanja kako bi se ispunili standardi kvaliteta ili ispravnosti hrane, uvođenje standarda potrebnih za širenje tržišta, uvođenje grupnih standarda, itd.
4. **Jačanje unutrašnjih kapaciteta OPP u cilju unapređenja postojećih i uvođenja novih usluga u skladu sa identifikovanim potrebama ciljnih MSP.** Ovo uključuje, ali nije ograničeno na pružanje usluga vezanih za pristup finansijama MSP, poslovno mentorstvo, konsalting i koučing za MSP, itd. Aktivnosti u ovoj oblasti ne podrazumevaju samo samostalnu intervenciju projekta i moraju da se kombinuju sa aktivnostima iz drugih oblasti, a u službi tih oblasti. Troškovi ovih aktivnosti ne mogu da iznose više od 20% od ukupnog budžeta projekta.

Poziv podstiče i podržava inicijative OPP koje doprinose dobrobiti zajednica i mogu da imaju širi društveni uticaj. Inicijative koje uključuju, ali nisu ograničene na sprovođenje aktivnosti društveno odgovornog poslovanja (DOP), kao što su adresiranje potreba lokalnih zajednica, podrška ugroženim grupama (mladi, žene, manjinske grupe, osobe sa invaliditetom, itd.), podsticanje i promovisanje rodne ravnopravnosti, aktivnosti koje doprinose zaštiti životne sredine, kao i primena principa dobrog upravljanja (efikasnost, transparentnost, odgovornost, učešće građana i antidiskriminacija) treba da budu prepoznate u okviru projekta.

Predlozi projekta treba da odražavaju interne kapacitete OPP ili partnerskih OPP (ukoliko se sprovode u partnerstvu) za sprovođenje predloženih aktivnosti. Podnosioci predloga projekta imaju mogućnost da angažuju podugovarače za izvršenje jasno definisanih zadataka i oni se biraju putem transparentnog postupak odabira. U svakom slučaju, mehanizam sprovođenja treba da bude definisan i jasno predložen u predlogu projekta.

### **Raspodela finansijskih sredstava i udeo u troškovima**

Indikativni ukupni iznos sredstava dostupan u okviru ovog Poziva je 600.000 evra. EU PRO Program zadržava pravo **da ne dodeli** sva dostupna sredstva.

### **Najniži i najviši iznosi bespovratnih sredstava[[7]](#footnote-7):**

Partija 1: najmanje – 10.000 evra (11,140 USD), najviše – 30.000 evra (33,420 USD)

Partija 2: najmanje – 10.000 evra (11,140 USD), najviše – 50.000 evra (55,700 USD)

### **Učešće podnosioca projekta u troškovima**

Učešće podnosioca projekta u troškovima je potrebno za projekte koje sprovode profitni subjekti, a iznosi 10% od ukupnih troškova projekta za obe Partije. U slučaju da se projekat sprovodi u partnerstvu profitnog i neprofitnog subjekta, učešće u troškovima je proporcijalno iznosu dodeljenog budžeta.

### **Neprihvatljivi troškovi**

* 1. **Aktivnosti**

### Uopšteno, aktivnosti koje ne doprinose postizanju ciljeva Poziva

### Tekuće aktivnosti koje se finansiraju iz drugih izvora

* Aktivnosti koje bi bilo adekvatnije finansirati iz drugih izvora
* Intervencije koje se odnose isključivo ili uglavnom na obuku i/ili istraživačke aktivnosti bez konkretnog ishoda za ciljna MSP
* Intervencije koje se odnose samo na razvoj strategija i/ili planova bez konkretnog ishoda za ciljna MSP
* Aktivnosti koje se isključivo odnose na primarnu poljoprivrednu proizvodnju
	1. **Investicije/nabavka opreme**

### Intervencije koje se odnose isključivo ili uglavnom na kapitalne investicije, kao što su renoviranje/izgradnja objekata (međutim, opremanje radnog prostora i nabavka opreme su dozvoljeni ukoliko su neophodni za postizanje određenog ishoda za ciljna MSP)

### Nabavka opreme koja nije zasnovana na ciljevima Poziva i bez konkretnog ishoda

### Nabavka korišćene/polovne opreme

### **Ljudski resursi/operativni troškovi**

### Operativni troškovi (troškovi za gorivo i prevoz, za fiksne/mobilne telefone, za električnu energiju i centralno grejanje, itd.)

* Troškovi revizije
* Nepredviđeni troškovi
	1. **Aktivnosti vezane za kontrolisane supstance, uključujući:**

### Proizvodnja duvanskih proizvoda i alkohola,

### Proizvodnja oružja i vojne opreme,

### Proizvodnja i trgovina naftom i naftnim derivatima

### Organizovanje igara na sreću, lutrije i sličnih aktivnosti

### Proizvodnja/trgovina bilo kojim drugim supstancama/materijalima/proizvodima kontrolisanih zakonom.

**Budžetska ograničenja**

* Troškovi ljudskih resursa za projektni tim ne treba da premašuju opravdani procenat ukupnih troškova projekta u zavisnosti od prirode predloga projekta

### Putni troškovi i troškovi smeštaja na sajmovima koji premašuju 30% od ukupnog budžeta projekta[[8]](#footnote-8)

### Promotivne aktivnosti ne treba da premašuju 15% od ukupnog budžeta projekta

### Troškovi aktivnosti u funkciji jačanja internih kapaciteta OPP ne treba da premašuju 20% od ukupnog budžeta projekta

### Za projekte koji se sprovode u partnerstvu, troškovi partnerske organizacije, ukoliko nije registrovana u programskoj teritoriji ne treba da premašuju 30% od ukupnog budžeta projekta.

### **Trajanje projekta**

Planirane projektne aktivnosti ne mogu da traju kraće od šest meseci ili duže od 12 (dvanaest) meseci. Ovaj period uključuje sprovođenje planiranih aktivnosti, kao i ostvarivanje predviđenih rezultata projekta i usvajanje konačnog izveštaja.

### **Vidljivost projekta**

Podnosioci predloga projekta moraju da preduzmu neophodne korake definisane u EU PRO Smernice za komunikaciju[[9]](#footnote-9) kako bi promovisali finansijski doprinos Evropske unije (EU) u vezi sa aktivnostima koje sprovode.

Te aktivnosti obuhvataju, ali nisu ograničene na jasno vizuelno prepoznavanje projekta na licu mesta, učešće u raznim medijskim aktivnostima i događajima, uključujući i ona čija je namena da podignu svest određene grupe ili sveopšte javnosti o sveukupnoj podršci Evropske unije Srbiji. To uključuje, ali se ne ograničava samo na televizijske intervjue i intervjue u ostalim medijima, učešće na važnim događajima i u relevantnim onlajn i privatnim istraživanjima o temama u vezi sa Programom. U tom pogledu, podnosioci predloga projekta moraju da se pridržavaju ciljeva i prioriteta EU PRO Programa i da garantuju vidljivost delovanja.

### **Opšti kriterijumi za učešće**

* 1. **Registracija**
* Subjekti registrovani u Agenciji za privredne registre (APR) na teritoriji 99 jedinica lokalne samouprave[[10]](#footnote-10) obuhvaćenih Programom u dva regiona: Šumadija i zapadna Srbija i Južna i istočna Srbija, aktivnog statusa u vreme podnošenja predloga projekta.
* Subjekti su sledeće vrste organizacija za podršku preduzećima:
	+ Poslovni inkubatori, uključujući zajedničke kancelarije i habove
	+ Klasteri,
	+ Naučno-tehnološki parkovi,
	+ Regionalne razvojne agencije,
	+ Poslovna udruženja,
	+ Privredna komora[[11]](#footnote-11)i
	+ Istraživački instituti i akademske organizacije
	1. **Broj zaposlenih**
* Najmanje jedan zaposleni u 2018. godini (potvrđuje se relevantnom dokumentacijom)
	1. **Finansije**
* Računi subjekta u banci nisu bili blokirani duže od 40 dana u periodu od 12 meseci pre objavljivanja Poziva
* Subjekat nije u blokadi u vreme podnošenja predloga projekta
* Subjekat nema negativni kapital
* Subjekat nije u stečaju ili u likvidacionom postupku
* Subjekat redovno isplaćuje svoje obaveze prema zaposlenima i nema neizmirena dugovanja za doprinose za socijalno osiguranje
* Preduzeće redovno plaća porez i lokalnoj i republičkoj poreskoj upravi
	1. **Pravna pitanja**
* Zakonski zastupnici i lica odgovorna za upravljanje projektom nisu krivično osuđivani, niti se protiv njih vodi krivična istraga ili postupak
* Subjektu nije izrečena zabrana obavljanja aktivnosti u periodu od dve godine pre podnošenja predloga projekta
* Subjekat ne koristi olakšice po istom osnovu od drugih ustanova ili donatora tokom perioda sprovođenja aktivnosti
* Subjekat poseduje ili iznajmljuje poslovne prostorije adekvatne za sprovođenje projektnih aktivnosti
* Subjekat ne proizvodi ništa što krši zakone o autorskim pravima, zaštitnim znacima ili intelektualnoj svojini
	1. **Ostalo**
* Subjekat je registrovan pre 31. decembra 2018.
* Subjekat mora da dostavi najmanje tri reference za slične projekte (u smislu vrednosti i tehničke oblasti) koji su sprovedeni u poslednjih pet godina, ili referencu za najmanje jedan projekat iz slične tehničke oblasti u vrednosti od 30.000 evra ili više[[12]](#footnote-12)
* Svaki subjekat može da podnese samo jednu prijavu.

*NAPOMENA: Ukoliko se projekat realizuje u partnerstvu, predmetni partneri moraju da ispunjavaju navedene kriterijume za registraciju OPP i da poseduju potrebne reference za slične projekte. Međutim, vodeća OPP mora da bude registrovana na teritoriji obuhvaćenoj EU PRO Programom i rezultati predloženog projekta moraju biti ostvareni na teritoriji Programa. Finansijski udeo u aktivnostima koje sprovodi partnerska organizacija, ukoliko ista nije registrovana na teritoriji Programa, iznosi manje od 30% u odnosu na udeo operativnih/troškova ljudskih resursa i ostalih troškova koje snosi partner*.

### **Kriterijumi za evaluaciju**

Kvalitet predloga projekata, uključujući predloženi budžet projekta i kapacitet podnosioca predloga projekta, ocenjuje Komisija za evaluaciju pomoću kriterijuma za evaluaciju iz tabele u nastavku. Komisija za evaluaciju dostavlja rezultate evaluacije Upravnom odboru Programa, koji konačno odobrava rezultate evaluacije.

|  |  |  |
| --- | --- | --- |
| **Oblast** | **Kriterijumi** | **Maksimalni broj bodova** |
| **Relevantnost (10)** | 1.1 Da li je predlog projekta **relevantan** za **ciljeve** Poziva za podnošenje predloga projekata? *(eliminaciono pitanje)*  | / |
| 1.2 Da li predlog projektadoprinosi sprovođenju **lokalnih i/ili nacionalnih strategija za MSP**? Koliki je doprinos sprovođenju takvih strategija? | 5 |
| 1.3 Kako je predlog projekta **relevantan** za **specifične potrebe i ograničenja ciljnih grupa i krajnjih korisnika**? Da li su ciljna MSP prepoznala i identifikovala takve potrebe?  | 5 |
| **Metodologija (10)** | 2.1 Da li je **akcioni plan jasno definisan i izvodiv**? Da li je pristup adekvatan? Da li je vremenski okvir realan? Da li su prepoznati i procenjeni rizici i da li su planirane mere za ublažavanje takvih rizika? Da li predlog projekta obuhvata delotvoran i efikasan sistem kontrole i praćenja? | 5 |
| 2.2 Da li predlog projekta identifikuje odgovarajuće **objektivno proverljive indikatore** očekivanih rezultata aktivnosti? Da li predlog obuhvata čvrsto obrazloženje i dokaze, posebno u vezi sa očekivanim ishodom i uticajem? | 5 |
| **Rezultati i uticaj (40)** | 3.1 Koliko je značajan uticaj predloženih aktivnosti na **konkretne rezultate** koji će značajno doprineti **poboljšanoj konkurentnosti MSP** u smislu unapređenja ili uvođenja novih proizvoda, širenja tržišta ili standardizacije? | 5x2 |
| 3.2 Da li je **ciljna grupa**, uključujući direktne i indirektne korisnike **jasno identifikovana**? Da li je obrazloženje investicije srazmerno očekivanom uticaju na identifikovane korisnike?  | 5x2 |
| 3.3 Da li će krajnji korisnici imati **neposredne koristi** od predloženih aktivnosti? Koliko je verovatno da će ciljne grupe i krajnji korisnici imati dugoročne i veće koristi od takvih aktivnosti?  | 5 |
| 3.4 Da li će aktivnosti doprineti **skorašnjem otvaranju novih radnih mesta**? Da li je realno očekivati da će takve aktivnosti dovesti do otvaranja novih radnih mesta u roku od šest meseci od njihovog sprovođenja?  | 5 |
| 3.5 Da li će predložene projektne aktivnosti doprineti **jačanju lanca vrednosti** ciljnih MSP? U kojoj meri će to uticati na položaj ciljnih MSP u okviru njihovog lanca vrednosti? Da li će imati pozitivan uticaj na druge aktere u lancu vrednosti? | 5 |
| 3.6 Da li će predložene projektne aktivnosti imati osetan **pozitivan uticaj na širu zajednicu**? Da li predložene projektne aktivnosti uzimaju u obzir aspekte dobrog upravljanja, rodne ravnopravnosti, promovisanja društveno odgovornog poslovanja, itd? | 5 |
| **Održivost (15)** | 4.1 Da li su očekivani rezultati predloženih projektnih aktivnosti **finansijski održivi**: kako će se takve aktivnosti finansirati nakon završetka projekta?  | 5 |
| 4.2 Da li su očekivani rezultati predloženih aktivnosti **ekološki održivi**: da li će uticaj aktivnosti doprineti zaštiti/očuvanju životne sredine? | 5 |
| 4.3 Da li će projekat imati **produženi pozitivni efekat** nakon njegovog završetka? Da li postoji mogućnost da ova intervencija dovede do većih rezultata? Da li postoji opravdani osnov da se očekuje širenje ili nastavak projektnih intervencija u doglednoj budućnosti? | 5 |
| **Operativni kapacitet(15)** | 5.1 Da li podnosilac predloga projekta ima dovoljno i relevantno dokumentovano iskustvo u upravljanju projektima i operativnim kapacitetima (uključujući osoblje, opremu, ranije sprovedene projekte i sposobnost da sprovede aktivnosti)? | 5 |
| 5.2 Da li podnosilac predloga projekta poseduje dovoljni nivo tehničke ekspertize (relevantno znanje i iskustvo projektnog tima sa pitanjima koja treba rešiti) za sprovođenje predložene intervencije? | 5x2 |
| **Isplativost (10)** | 6.1 Da li su predloženi troškovi **neophodni** za sprovođenje projektnih aktivnosti? | 5 |
| 6.2 Da li je odnos između operativnih troškova projekta (ljudski resursi) i očekivanih rezultata zadovoljavajući u smislu prirode predloženih aktivnosti?  | 5 |
|  | **Ukupan maksimalni broj bodova** | **100** |

*Bodovanje: Kriterijumi za evaluaciju su podeljeni na oblasti i podoblasti. Za svaku podoblast se dodeljuju bodovi na skali od 1 do 5 shodno sledećim smernicama: 1 = veoma loše; 2 = loše; 3 = dovoljno; 4 = dobro; 5 = odlično.*

Samo podnosioci predloga projekata koji su ostvarili ukupan rezultat od najmanje 60 bodova će biti uzeti u obzir za dodeljivanje sredstava.

### **Postupak podnošenja prijave**

* 1. **Obrasci za prijavu**

Sledeće obrasce treba popuniti i dostaviti na engleskom jeziku:

* Prijavni formular *(Aneks A)*
* Budžet prijave *(Aneks B)*
* Logički okvir *(Aneks C)*
* Izjava podnosioca predloga projekta *(Aneks D)*
* Izjava partnerske organizacije *(Aneks E)[[13]](#footnote-13)*
* Kontrolna lista za proveru prijavne dokumentacije *(Aneks F)*
* Propratni dokumenti na srpskom jeziku *(navedeni u Aneksu F)*
	1. **Uputstva za podnošenje prijave**
* Prijave slati isključivo elektronskim putem na imejl adresu **rsoc.applications@unops.org**
* Prijave poslate na drugi način (npr. faksom, poštom ili lično uručene prijave) ili prijave poslate na druge imejl adrese koje nisu navedene u PDP će biti odbijene. Ručno pisane prijave neće biti prihvaćene.
* Navesti referentni broj Poziva (CFP 05-2019) i ime podnosioca projekta u naslovu imejl poruke.
* Dokumente slati elektronskim putem u PDF formatu (potpisane, pečatirane i skenirane) i u izvornom formatu (npr. Excel, Word). Skenirane verzije dokumenata koje sadrže potpis i pečat moraju da budu identične kao elektronske verzije dokumenata u izvornom formatu. U slučaju neslaganja, skenirane verzije dokumenata koje sadrže potpis i pečat se smatraju validnim.
* Prijavne formulare popuniti i dostaviti na engleskom jeziku.
* Ukupna veličina elektronske dokumentacije ne sme da premašuje 15 MB, što je ograničenje UNOPS servera za elektronsku poštu. Ukoliko elektronska dokumentacija premašuje 15 MB, dokumente poslati u više pojedinačnih imejl poruka koje ne premašuju ograničenje od 15 MB. Pojedinačni delovi dokumentacije treba da budu navedeni u naslovu svake imejl poruke.
* Prijave slati na sledeću imejl adresu: **rsoc.applications@unops.org**. Po uspešnom prijemu, dobićete automatski generisano obaveštenje sa potvrdom prijema prijave. Svaki pojedinačni pošiljalac dobija jedno obaveštenje (samo za prvu poslatu imejl poruku).
* Krajnji rok za podnošenje prijave je 10. jul 2019. Prijave pristigle nakon naznačenog roka neće biti uzete u razmatranje.
* Prijave se podnose najkasnije do ponoći poslednjeg dana Poziva za podnošenje predloga projekata po lokalnom vremenu. Podnosiocima predloga projekta se preporučuje da prijavu podnesu blagovremeno, jer prijave zakasnele usled spore internet veze ili drugih problema u vezi sa mrežom/hardverom/softverom mogu da budu diskvalifikovane. Biće prihvaćene samo prijave koje pristignu na UNOPS server za elektronsku poštu pre isteka naznačenog roka.
* Zahteve za pojašnjenje slati na sledeću imejl adresu: **rsoc.cfp.clarifications@unops.org** najkasnije do 3. jula 2019. UNOPS zadržava pravo da od podnosilaca predloga projekata zatraži da dostave originalne verzije podnetih dokumenata u slučaju da tim za evaluaciju zatraži takve dokumente.

### **Indikativni vremenski okvir**

|  |  |
| --- | --- |
| **Aktivnost** | **Vremenski okvir/rok** |
| Objavljivanje Poziva za dostavljanje predloga projekta | 22. maj 2019. |
| Održavanje informativnih sesija u vezi sa Pozivom | 29. maj – 21. jun 2019. |
| Rok za dostavljanje predloga projekta | 10. jul 2019. |
| Evaluacija predloga projekta | jul - avgust 2019. |
| Upravni odbor Programa odobrava rezultate evaluacije | septembar 2019. |
| Informacije o rezultatima evaluacije  | septembar 2019. |
| Potpisivanje ugovora | oktobar 2019. |

#

NAPOMENA: Ovaj dokument je uslužni prevod Javnog poziva sa engleskog jezika. U slučaju neslaganja između dokumenta na engleskom jeziku i sprkosg prevoda, engleska verzija će se smatrati ispravnom.

1. Program je zasnovan na Lokalnom akcionom dokumentu o razvoju Srbije u okviru Instrumenta za pretpristupnu pomoć (IPA) za 2016. <http://europa.rs/eu-assistance-to-serbia/ipa/ipa-2016/?lang=en> [↑](#footnote-ref-1)
2. Četrdeset pet opština su iz treće i četvrte kategorije razvijenosti, a 44 iz prve i druge. Dva regiona, Šumadija i zapadna Srbija, odnosno Južna i istočna Srbija, manje su razvijeni u poređenju sa Beogradom i Vojvodinom. [↑](#footnote-ref-2)
3. Poziv je organizovala Delegacija Evropske unije (DEU) u saradnji sa Kancelarijom za evropske integracije Republike Srbije (SEIO) u julu 2016. Kriterijumi su se odnosili na odgovarajuće administrativne, finansijske i tehničke kapacitete, kao i kriterijume vezane za kvalitet predloga projekta, uključujući relevantnost; doslednost u odnosu na ciljeve, rezultate i aktivnosti, očekivani uticaj; održivost i isplativost. [↑](#footnote-ref-3)
4. Dostupno na: [http://www.evropa.gov.rs/Documents/Home/DACU/12/74/NAD%202014-2017%20with%20projections%20until%202020%20(english).pdf](http://www.evropa.gov.rs/Documents/Home/DACU/12/74/NAD%202014-2017%20with%20projections%20until%202020%20%28english%29.pdf) [↑](#footnote-ref-4)
5. Forma registracije je detaljnije objašnjena u Poglavlju 8 ovog dokumenta, Opšti kriterijumi za učešće [↑](#footnote-ref-5)
6. Spisak 99 lokalnih samouprava je naveden u poglavlju 8a – Opšti kriterijumi za učešće/Registracija [↑](#footnote-ref-6)
7. Budžetiranje i ugovaranje će se vršiti u Američkim dolarima (USD) a sredstva će izabranim korisnicima granta biti isplaćena u dinarima. [↑](#footnote-ref-7)
8. Troškovi vezani za učešće na sajmovima moraju da uključuju i doprinos za pokriće troškova za MSP koja imaju koristi od intervencije, a ne samo troškove korisnika OPP. [↑](#footnote-ref-8)
9. Pogledajte Priručnik za komunikaciju i vidljivost za spoljne aktivnosti EU koji je naznačila i objavila Evropska komisija na adresi https://ec.europa.eu/europeaid/node/17974 [↑](#footnote-ref-9)
10. Bogatić, Vladimirci, Koceljeva, Krupanj, Loznica, Ljubovija, Mali Zvornik i Šabacin Mačvanskom okrugu; Valjevo, Lajkovac, Ljig, Mionica, Osečina i Ub u Kolubarskom okrugu; Velika Plana, Smederevo i Smederevska Palanka u Podunavskom okrugu; Veliko Gradište, Golubac, Žabari, Žagubica, Kučevo, Malo Crniće, Petrovac i Požarevac u Braničevskom okrugu; Aranđelovac, Batočina, Knić, Lapovo, Rača, Topola i Kragujevac in Šumadijskom okrugu; Despotovac, Jagodina, Paraćin, Rekovac, Svilajnac i Ćuprija u Pomoravskom okrugu; Bor, Kladovo, Majdanpek i Negotin u Borskom okrugu; Boljevac, Zaječar, Knjaževac i Sokobanja u Zaječarskom okrugu; Arilje, Bajina Bašta, Kosjerić, Nova Varoš, Požega, Priboj, Prijepolje, Sjenica, Užice i Čajetina u Zlatiborskom District; Gornji Milanovac, Ivanjica, Lučani i Čačak u Moravičkom okrugu; Vrnjačka Banja, Kraljevo, Novi Pazar, Raška and Tutin in Raški District; Aleksandrovac, Brus, Varvarin, Kruševac, Trstenik i Ćićevac u Rasinskomokrugu; Aleksinac, Gadžin Han, Doljevac, Merošina, Ražanj Svrljig i Niš u Nišavskom okrugu; Blace, Žitorađa, Kuršumlija i Prokuplje u Topličkom okrugu; Babušnica, Bela Palanka, Dimitrovgrad i Pirot u Pirotskomokrugu; Bojnik, Vlasotince, Lebane, Leskovac, Medveđa i Crna Trava u Jablaničkom okrugu; Bosilegrad, Bujanovac, Vladičin Han, Vranje, Preševo, Surdulica i Trgovište u Pčinjskom okrugu [↑](#footnote-ref-10)
11. Izuzetak od ovog pravila u vezi sa lokacijom registracije predstavlja podobnost nacionalnih javnih organa Srbije čija je oblast nadležnosti, utvrđena pravnim aktima, proširena na teritoriju obuhvaćenu Programom, kao što je Privredna komora. Međutim, u takvim slučajevima, očekuje se da regionalna kancelarija Privredne komore sa teritorije obuhvaćene Programom preuzme vodeću ulogu u sprovođenju projekta, a ne centralna kancelarija [↑](#footnote-ref-11)
12. Ove podatke treba dostaviti u Aneksu A dokumenta, obrascu za prijavu. Program zadržava parvo da tokom procesa evaluacije, zatraži relevantne dokumente koji dokazuju izjavu datu u prijavnom obrascu. [↑](#footnote-ref-12)
13. Primenjuje se samo za podnosioce projekta za Partiju 2. [↑](#footnote-ref-13)